UBERA ARANZETA (EH Bildu, 2013-10-24):
Arratsalde on denoi.
Gure uste apalean, gaurko eztabaida, eztabaida mutilatua da. Eztabaida azalekoa da, ikusten dugulako benetako eztabaida zintzilik daukagula eta benetako eztabaidari ez diola heltzen.
Pena bat da gure ustez 0-3aren etaparen lehen eztabaidetakoa finantziazioaren inguruan izatea. Hau da, finantziazio hutsaren inguruan izatea. Noski finantziazioaz ere eztabaidatu behar dugula, baina guri iruditzen zaigu hemen pendiente daukagula benetan eztabaida sakon bat, ereduaren eztabaida bat, ondoren azalduko dudan bezala.
Gainera pena bat ere bada, gaurkoan eztabaida hona etorri da ez Jaurlaritzaren eskumenekoak diren Haurreskolen inguruan eztabaidatzeko, baizik eta ikastetxe pribatuen inguruko haur-eskolen inguruko eztabaida bat da. Orduan, gure ustez tristea da hori.
Zergatik esaten dugu? Alde batetik, argi eta garbi esplizituki hitz egiten da ikastetxe pribatuetako finantzazioaz, baina Partzuergoko haur-eskolen inguruan hitz egiten denean orokortasun batetan geratzen da, zehaztasun handiagoan sartu gabe.
Eta benetan, ez dakigu hau zertara datorren. Oreka bat irudikatzeko etengabe hartzen diren erabakiekin sareen arteko lehia eta desorekaren aurrean mozorrotzeko, edo benetan haur-eskolaren inguruan, Haurreskola Partzuergoa inguruan sinesten dugulako eta benetan defendatzea nahi dugulako.
Orduan, gauzak nola dauden jasota zalantzak sortzen zaizkigu, baina esan dudan guztiagatik ez da gure asmoa bi sareen arteko lehia sustatu edota oreka haustea da, ezta gutxiago ere ez.
Baina ulertzen dugu orain arte Jaurlaritza horretan aritu dela. Azkenean hartu diren erabakiekin Haurreskola Partzuergoa ahultzen joan da eta, bestalde, ikastetxe pribatuak indartzen joan dira eta guk garbi daukagu, Administrazio publikoarentzat lehentasuna izan behar da herritar guztientzat, ume guztientzat plaza publikoa bermatzea, noski. Herri honetan ere badaukagu eztabaida bat zintzilik, ikastola eta eskola publikoaren artekoa, eta hor eztabaida bat eman beharko da bere momentuan, patxada handiz benetan publikotasuna eta defendatzeko.
Baina ezin duguna da administrazio publikoetatik tranpak zirrikituak bilatu kontrako norantzan joateko. Iruditzen zaigu gauza guztiak mahai gainean jarri behar direla eta eztabaidatu egin behar dugula, baldin eta gure hezkuntza sistema propioan sinesten baldin badugu, eta guk gure hezkuntza sistema propioan sinesteaz gain, sinesten dugu ere ba, 0-3 etapa garrantzitsua eta funtsezkoa dela.
Baina lehen esan dudan bezala, ikusten duguna da momentu honetan plaza publikoak ez direla bermatzen. Haurreskola Partzuergoan matrikulatzea garestiagoa dela pribatuetan baino, lehia bat dagoela, desoreka bat dagoela.
Diru publikoa jaso arren ikastetxe pribatuak, kontrol irizpideak hor ez zaiela ikastetxe publikoak egiten zaien bezalako jarraipenik egiten.
Eta beraz hor sareen arteko oreka apurtu egiten da. Eta hor dago matrikulazio irizpide desberdinduak, kuota irizpideak, ibilbide osoaren eskaintzak eta hainbat adibide, non ikusten den esku artean daukagun erronka, arazoa eta egunen baten heldu beharko dioguna, baldin eta benetan sinesten baldin badugu hezkuntza sistema propio sendo bat eraiki behar dugula.
Beraz, gure aldetik noski baietz ikastetxe pribatuei finantziazioa. Noski baietz sareen arteko oreka eta guzti horretarako, noski baietz, ezarri beharreko irizpide, neurri kontrol jarraibideei. Baina noski ere, zalantzarik gabe, 0-3 adin tartearentzat etapa unibertsal eta doakoa hezkuntza sistema publikoaren baitan txertatua egongo dena.
Hori da gure helburua. Finean, eskubideak bai, baina betebeharrak ere bai, guztiontzat. Guztiontzat berdin, behintzat diru publikoa jasotzen den eta erabiltzen den bitartean.
Baina lehenengo hausnarketa hau eginda, ikusten dugu eta esan dudan guztiagatik hor, fondoko hausnarketa bat eginbeharra daukagula, baldin eta etorkizunera ba epe luzera begiratu nahi badugu eta gainera orain ikusten dugu aukera paregabea daukagula hausnarketa honi heltzeko, izan ere, hor daukagu ba lege propioaren eztabaida eta eztabaida horren baitan ere, eztabaidatu genezake 0-3 etaparen inguruko ereduaz, zein beste hainbat ezaugarriz, nola 0-3 etapa ziklo oso bat bezala zatikaturik gabe nola txertatzen dugun hezkuntza sisteman, hezkuntza proiektu integral bezala ikusita, momentu honetan zatikatua dagoena.
Sareen arteko harremanak zeintzuk izan behar den. Sarearen edo sareen definizioa. Matrikulazio...
...zatikatua dagoena, sareen arteko harremana zentzu izan behar da, sarearen edo sareen definizioa, matrikulazio sistema definituko beharko da zeren eta momentu honetan Haurreskola Partzuergoak dauka matrikulazio sistema bat eta ikastetxe pribatuek daukate beste bat. Eta egutegiak ez doaz batera.
Hemen gauza asko ditugu benetan eztabaidatzeko eta hausnartzeko. Hausnartu beharko dugu ere matrikulazio sistema hausnartzearekin batera, gaur egungo eta etorkizuneko errealitateari erantzutera etorriko da 0-3 etapaz.
Hor denok dakigulako 0-3 etapa hezkuntza proiektu bat izan da hor umea ardatz izanda ere, gizartera begira beste funtzio bat betetzen duela. Hor dator familiaren bizitza laborala eta familiakoa pertsonala uztartzera doana, emakumearen emantzipaziora begira doana eta hor gauza guzti horiek ikusi eta kokatu beharko ditugu.
Eta horri guztiari ahalik eta hobekien erantzunez, definitzen joan beharko gara benetan 0-3 etapa sendo bat umea ardatz izango duena, ez dela egongo zatikatuta gaur egun dagoen bezala eta benetan hezkuntza sisteman ibilbide osoaren eskaintza horretan txertatua egongo dena.
Dakizuen bezala, guk eztabaida honi hasiera emateko daukagu legez besteko proposamen bat aurkeztuta non azterketa bat proposatzen dugun, ponentzia bat proposatzen dugun hor eragile guztiekin batera eztabaida horri ekiteko patxadaz, gauza guztiak mahai gainean jartzeko eta heltzeko.
Baina gaurkoa nahiz eta eztabaida mugatua izan, eta gu ere egia da horretan ere gure zuzenketa ere oso mugatua izan da, eta hor aitortu beharra dugu ere guk ez dugula oso fin jokatu, baina mugatu dugu ikusita zein zen gaurko eztabaida. Baina bai nahi izan dugu gaurko eztabaidatik tira egin eskuartean daukagun etorkizunera begirako erronka horri heltzeko eta benetan hausnarketa sendo bat emateko.
Gaurkoa espero dugu probetxuzkoa izatea bide horri ekiteko guztion artean poliki-poliki zeren eta iruditzen zaigu benetan eztabaida sakona dela, garrantzitsua dela azken finean hemen pertsonekin ari garelako.
Eskerrik asko.